KIRJALLINEN KYSYMYS E-3896/02 esittäjä(t): Kathleen Van Brempt (PSE) komissiolle. Tutkimus torjunta-aineiden vähenevästä ja kestävästä käytöstä.



Virallinen lehti nro 222 E , 18/09/2003 s. 0124 - 0125



KIRJALLINEN KYSYMYS E-3896/02 esittäjä(t): Kathleen Van Brempt (PSE) komissiolle (14. tammikuuta 2003) Aihe: Tutkimus torjunta-aineiden vähenevästä ja kestävästä käytöstä Torjunta-aineiden kestävän käytön teemakohtaista strategiaa käsittelevässä komission tiedonannossa KOM(2002) 349 todetaan, että rahoitusta myönnettiin yli 200:aan torjunta-aineiden käyttöä koskevaan hankkeeseen. Ei ole kuitenkaan selvää, missä määrin nämä tutkimushankkeet edistävät torjunta-aineiden kestävää käyttöä. Haluaisinkin kysyä seuraavia asioita: 1. Kuinka paljon rahoitusta, mille ajanjaksolle ja minkäsuuruisia määrärahoja (suhteessa tutkimuksen kokonaisbudjettiin) kaikille näille hankkeille myönnettiin? 2. Kuinka moni hanke kohdistuu (ja minkäsuuruisia ovat määrärahat) a) torjunta-ainejäämien seurantaan maaperässä, vedessä ja ilmassa b) elintarvikkeissa olevien jäämien seurantaan c) torjunta-aineiden terveysvaikutusten tutkimiseen d) torjunta-aineiden ympäristövaikutusten tutkimiseen e) maatalouden vitsauksia torjuvien menetelmien kehittämiseen f) vitsauksia torjuvien vaihtoehtoisten menetelmien kehittämiseen maatalouden ulkopuolella ja biosideihin g) yhtenäisten viljelymenetelmien kehittämiseen maataloudessa h) torjunta-aineiden käytön ja niistä riippuvuuden vähentämiseen yleensä? 3. Miten komissio tuo julkisuuteen näiden tutkimusten tulokset ja/tai levittää niitä aktiivisesti unionissa? Philippe Busquinin komission puolesta antama vastaus (14. helmikuuta 2003) 1. Vuosina 19842002 yhteisön tutkimuksen puiteohjelmasta myönnettiin tukea 298 torjunta-aineisiin liittyvälle hankkeelle. Luettelo niiden nimistä ryhmiteltyinä puiteohjelman mukaan lähetetään kysymyksen esittäneelle parlamentin jäsenelle ja parlamentin pääsihteeristölle (liite I). Torjunta-aineiden kestävän käytön strategiaan liittyy tällä hetkellä tehtävästä tutkimuksesta kuitenkin selvimmin se, jota tehdään viidenteen puiteohjelmaan kuuluneissa hankkeissa. Vuosina 19992002 yhteisö myönsi tukea 114 torjunta-aineisiin liittyvälle hankkeelle yhteensä 164,7 miljoonaa euroa, mikä on 1,2 prosenttia tutkimuksen ja teknologisen kehittämisen viidennen puiteohjelman kokonaisbudjetista. 2. Liitteessä II oleva taulukko, joka on lähetetty suoraan parlamentin jäsenelle ja parlamentin pääsihteeristölle, sisältää yleiskatsauksen hankkeista jaoteltuna kirjallisessa kysymyksessä esitettyjen aiheiden mukaan. Nämä tiedot perustuvat lisäksi viidennestä puiteohjelmasta tuettuihin hankkeisiin, jotka liittyvät torjunta-aineiden kestävän käytön strategiaan. 3. Komissio julkaisee tutkimushankkeiden tuloksia hankeluetteloissa ja yhteisön tutkimus- ja kehittämisohjelmien tietopalvelun ylläpitämässä Cordis-tietokannassa, johon on mahdollista tutustua Cordis-verkkosivuston kautta. Lisäksi kuhunkin tutkimushankkeeseen sisältyy oma tiedotusstrategiansa, joka käsittää tulosten julkaisemisen kirjallisesti tieteellisissä aikakauslehdissä ja niiden esittämisen sopivissa konferensseissa ja kokouksissa. Tutkimushankkeiden päätösvaiheessa niihin osallistuneita tahoja pyydetään esittämään yksityiskohtaiset tulokset teknologian käyttöönottosuunnitelmassa, joka julkaistaan myöhemmin Cordis-tietokannassa. Hankkeista on lisätietoa myös osoitteessa http://europa.eu.int/comm/research/agriculture/research_themes/plant_health.html. Vuoden 2003 aikana tällä verkkosivustolla ryhdytään myös julkaisemaan hankkeiden tuloksia.